கேள்வி: வெல்வெட் நெற்றிப் பசையெடுப்பான் - விளக்கம் பற்றி தகவல் சொல்.
பதில்: வெல்வெட் நெற்றிப் பசையெடுப்பான் பறவை குறுகிய வால், ஆற்றல் வாய்ந்த அலகு மற்றும் கால்களைக் கொண்டுள்ளது. இது 12.5 செமீ நீளம் கொண்டது. இதன் உடலின் மேற்பகுதி ஊதா கலந்த நீலமாக இருக்கும். இளஞ்சிவப்புக் கன்னங்கள், பழுப்பு நிற அடிப்பகுதி, மஞ்சள் நிற கண்கள், வெண்மையான தொண்டை போன்றவற்றுடன் இருக்கும். விழிப்படலம் தெளிவாக வெளிர் மஞ்சள் நிறத்தில் இருக்கும். அலகு சிவப்பு நிறத்தில் இருக்கும் மேலும் நெற்றியில் ஒரு கருப்புத் திட்டு காணப்படும். இது முதிர்ந்த பறவைகளுக்கு நன்கு வளர்ந்திருக்கும் இளம் பறவைகளுக்கு குறைவாக இருக்கும். இளம் பறவைகள் கருமையான அலகு மற்றும் வாலடியின் கருமையான முனைகளைக் கொண்டுள்ளன. முதிர்ந்த ஆண் பறவைகளின் தலையில் கண்ணுக்கு மேல், முதுகு நோக்கி செல்லும் கரும் புருவக் கோட்டைக் கொண்டு தனித்து அறியலாம். பெண் ஆண் பறவையை ஒத்து கரும் புருவக் கோடின்றி இருக்கும். Ali, Salim; Ripley, S. Dillon (1998).